



eelnõu
N A R V A    L I N N A V A L I T S U S
KORRALDUS
	Narva
	                               11.12.2013. a. nr 


Kangelaste prospekt 11b maaüksuse sihtotstarbe muutmine 

1. Asjaolud ja menetluse käik
Kangelaste prospekt 11b maaüksus anti Narva linna munitsipaalomandisse Ida-Viru maavanema 19.11.2002. a. korraldusega nr 1192 maareformi seaduse § 28 lõike 1 punkti 7 alusel, pindalaga 2314 m2, sihtotstarbega elamumaa 100% (001; E).  Elamumaa sihtotstarve määrati vastavalt tolleaegsele, Narva Linnavolikogu poolt 28.11.2001. a. kehtestatud üldplaneeringule.

14.10.2003. a. kanti Kangelaste prospekt 11b maaüksus, katastritunnusega 51104:003:0044 kinnistusraamatusse registriossa nr 1901109.
2012 aastal valmis Narva Linnavalitsuse tellimusel antud territooriumi heakorrastamise projekt, millega leiti maa-alale sobivaim lahendus mänguväljaku näol, ning mille elluviimine lõppes Narva Linnavalitsuse 04.09.2013. a. korralduse nr 830-k alusel väljastatud kasutusloaga (10.09.2013. a. nr 25006).
Kehtiva Narva linna üldplaneeringu kohaselt, mis on kehtestatud Narva Linnavolikogu 24.01.2013. a.  otsusega nr 3 vastab väljaehitatud mänguväljakuga maaüksus sotsiaalmaa sihtotstarbe alaliigile üldkasutatav maa.
Tulenevalt ülaltoodud asjaoludest muuta Kangelaste prospekt 11b maaüksuse sihtotstarve sotsiaalmaaks – üldkasutatavaks maaks 100% (017; Üm).
2. Õiguslikud alused
2.1 Maakatastriseaduse § 18 lõike 5 kohaselt  määrab kohalik omavalitsus katastriüksuse sihtotstarbe või sihtotstarbed ehitusseaduse kohases ehitusloas või kirjalikus nõusolekus nimetatud ehitise kasutamise otstarbe või otstarvete alusel, kui ehitise või selle osa kasutamise otstarbe muutmisega kaasneb ehitamine, mis ei too kaasa detailplaneeringu koostamise kohustust. 
2.2 Vabariigi Valitsuse 23. oktoobri 2008 määruse nr 155 „Katastriüksuse sihtotstarvete liigid ja nende määramise kord” § 2 lõike 1 järgi määrab või muudab kohalik omavalitsus sihtotstarbe kinnisasja omaniku taotluse alusel. Kui sihtotstarbe määramise vajadus tuleneb õigusaktidest, määrab kohalik omavalitsus sihtotstarbe omal algatusel.

2.3 Narva linna ehitusmääruse §36 kohaselt delegeerib Narva Linnavolikogu Narva Linnavalitsusele õiguse võtta vastu otsuseid maakatastriseaduse §18 lõigetes 4 ja 5 nimetatud küsimustes.

3. Otsus
Muuta Kangelaste prospekt 11b maaüksuse (katastritunnus 51104:003:0044) senist maakasutuse sihtotstarvet elamumaa ning määrata sihtotstarbeks sotsiaalmaa - üldkasutatav maa 100% (017; Üm).
4. Rakendussätted
4.1 Kohustada Narva Linnavalitsuse Arhitektuuri- ja Linnaplaneerimise Ametit teha korraldus teatavaks Maa-Ameti Ida-Viru katastribüroole.
4.2 Korraldus jõustub teatavakstegemisest.
4.3 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

